Belgia jalgpallikoondis - Vikipeedia, vaba entsüklopeedia

# Belgia jalgpallikoondis

###

Belgia jalgpallikoondis on Belgia rahvuskoondis jalgpallis

Föderatsioon: Union Royale Belge des Sociétés de Football Association

Aadress: 145 Avenue Houba de Strooper 1020 - Bruxelles

President: Jan Peeters

Asutamisaasta: 1895

FIFA liige: 1904

Koht FIFA edetabelis: 34. koht (märts 2005)

Kõrgeim koht FIFA edetabelis: 18. koht (mai 1995)

Koondise põhivorm: punane särk, punased püksid, punased põlvikud

Koondise varuvorm: must särk, mustad püksid, mustad põlvikud

## [redigeeri] Ajalugu

Belgia jalgpalli areng on võtnud hea hulga aega. Alaliit rajati 1895. aastal ning kohalik liiga on Inglismaa järel vanuselt teine. Belgia oli üheks FIFA loomise liikuma panevaks jõuks ja üks neljast Euroopa koondisest, kes osales 1930. aastal esimesel MM-il Uruguays. Kuid jalgpalli äärmiselt madal tase oli edule suureks takistuseks.

1972. aastast hakkas Belgia rahvuskoondise mängutase edenema. 1972. aastast kuni1984. aastani jõudis Belgia neljal järjestikusel EM-il 16 parima meeskonna hulka ja pääses 1980. aastal finaali , kus kaotati Saksamaa LV. Neil aastatel tõusid esile mitmed head mängijad: väravavaht Jean-Marie Pfaff, keskkaitsija Eric Gerets ja 96 korda koondise eest mänginud Jen Geulemans.

Belglaste tähetund maailmameistrivõistlustel saabus 1986 . aastal Mehhikos, kui jõuti poolfinaali kuid jäädi alla Argentinale, kusjuures tipptegijaks oli Enzo Scifo.

2000. aastal tegi Belgia ajalugu ja korraldas koos Hollandiga EM-i, kuid näitas ise kehva mängu. 2002. aasta MM-i finaalturniiril jõudis Belgia kaheksandikfinaali ja läks vastamisi tulevase maailmameistri Brasiiliaga ning pidi vastu võtma kaotuse 0:2.

## [redigeeri] Saavutused

1972 EM pronksmedal
1980 EM hõbemedal

## [redigeeri] Vaata ka

Belgia jalgpallikoondis 2002. aasta jalgpalli maailmameistrivõistlustel

## [redigeeri] Välislingid

- Kodulehekülg
- Belgia koondise mängud

Välja otsitud andmebaasist "http://et.wikipedia.org../../../b/e/l/Belgia_jalgpallikoondis.html"

Kategooriad: Euroopa jalgpallikoondised

##### Views

- Artikkel
- Arutelu
- Viimane redaktsioon

##### Otsi